Notum fieri volumus omnibus sanctæ Dei ecclesiæ filiis tam presentibus quam futuris quoniam ego Eldradus, miles, dedi pro remedio animæ meæ parentumque meorum quandam mulierem colibertam, nomine Tetbergam, Deo et sancto Cyrico cum omni prole quæ ex ea processit vel processura est, ad stipendium canonicorum ibidem servientium, consensu Guillelmi comitis ex cujus beneficio esse videtur et filiorum ejus et filii mei Hugonis. Si quis eam calumniare voluerit, anathematis baculo feriatur.